**TRO8001 A történelemtanítás elméleti és gyakorlati alapjai**

A kurzus célja, hogy a hallgatók megismerjék a történelmi múlt feldolgozásának koronként különböző jellemzőit: a cél-, feladat és követelményrendszer változásait. Fontos, hogy képet kapjanak a történelemtanári munka sajátosságairól, jellemző módszereiről. Megismerjék a történelmi tanulás sajátosságait, a történelmi fogalmak értelmezésének kérdéseit, a történelemtanítás alapelveit. Tisztában legyenek a történelem­tanítást meghatározó jogi és pedagógiai dokumentumok tartalmaival és szándékaival. Gyakorlatot szerezzenek a történelemtanításhoz kapcsolódó tanári tervező és szervező munkáról: elsajátítsák a tanári tervezőmunka gyakorlatát (tanmenet, óraterv, óravázlat). Felismerjék a történelemtanítás kultúra közvetítő szerepét, illetve feldolgozzák a pedagógiai kutatás meghatározó eszközeit.

A kurzus során a hallgatók hospitáláson vesznek részt, majd az órákon tárgyalt szempontok alapján elemzik a látottakat.

**Tantárgyi követelmények:**

A tantárgy gyakorlati jeggyel zárul. A gyakorlati jegy megszerzése egy óra- vagy foglalkozásvázlat, ill. annak módszertani, a Nemzeti Alaptanterv és az adott kerettanterv szerinti kontextusát bemutató 3-5 oldalas esszé elkészítése. **A beadás módja:** emailben [hs.nita@gmail.com](mailto:hs.nita@gmail.com) címre elküldve, a ’tárgy’ mezőbe feltüntetve: MÓDSZERTAN.

**Határidő:** a 13., utolsó előtti szemináriumi alkalom, 8 óra.

|  |  |  |
| --- | --- | --- |
| Hét | Téma | Olvasmány |
| 1. | A kurzus tematikájának megbeszélése, féléves tennivalók, feladatok |  |
| 2. | Miért tanítunk történelmet?  A történelemtanítás funkcióinak áttekintése | Knausz, 2001, 11-24.oldal |
| 3. | A történelemtanítás története | Katona-Sallai, 2002 vonatkozó fejezetei |
| 4. | A történelemtanítás jogszabályi környezete: NAT és a kerettantervek | [www.ofi.hu/sites/default/files/attachments/mk](http://www.ofi.hu/sites/default/files/attachments/mk) |
| 5. | Az új Nemzeti Alaptanterv tervezete | [www.oktatas2030.hu](http://www.oktatas2030.hu) |
| 6. | A tanári tervezés: tanmenet, óraterv és óravázlat | Kovács-Kovács-Óbis, 2015 vonatkozó fejezetei |
| 7. | Hospitálás, majd a látottak elemzése, megbeszélése |  |
| 8. | A történelemtanítás, -tanulás és a kompetenciák | Knausz, 2001 |
| 9. | A történelemtanítás órai módszerei és eszközei | Katona- Sallai, 2002 |
| 10. | A történelemtanítás szervezeti és munkaformái | Katona- Sallai, 2002 |
| 11. | Az iskolai értékelési folyamat | Kovács-Kovács—Óbis, 2015 |
| 12. | A történelemtanár iskolán kívüli tevékenységének főbb területei | Katona- Sallai, 2002 |
| 13. | Az „oral history” | Gyáni, 2000 |
| 14. | A kurzus értékelése, jegybeírás |  |

Irodalomjegyzék:

Csapó Benő: Az iskolai műveltség. Osiris Kiadó, Budapest, 2002.

F. Dárdai Ágnes: Történelmi megismerés – történelmi gondolkodás I-II. Budapest, 2006.

Gyáni Gábor: Emlékezés és oral history In Emlékezés, emlékezet és a történelem elbeszélése. Budapest, 2000, Napvilág. 128–144. p.

Katona András, Sallai József: A történelem tanítása (Tantárgy-pedagógiai összefoglaló). Nemzeti Tankönyvkiadó, Budapest, 2002.

Knausz Imre (szerk.) Az évszámokon innen és túl. Műszaki Könyvkiadó, Budapest, 2001.

Kovács István – Kovács Istvánné – Óbis Hajnalka: A változó történelemoktatás. Debreceni Egyetemi Kiadó, Debrecen, 2015.

Péterfi Gábor, Fekete Bálint: Történelemtanításról a XXI.század elején. L’Harmattan, Budapest, 2016.

Prievara Tibor: A 21. századi tanár. Neteducatio Kft, Budapest, 2015.

Nyíregyháza, 2019. augusztus 27.

Hegedüsné Stevanyik Anita

oktató